CELEX: 62019CN0221
Language: el
Date: 2019-03-11 00:00:00
Title: Υπόθεση C-221/19: Αίτηση προδικαστικής αποφάσεως την οποία υπέβαλε το Sąd Okręgowy w Gdańsku (Πολωνία) στις 11 Μαρτίου 2019 — Ποινική διαδικασία κατά AV

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/16
            
         
      Αίτηση προδικαστικής αποφάσεως την οποία υπέβαλε το Sąd Okręgowy w Gdańsku (Πολωνία) στις 11 Μαρτίου 2019 — Ποινική διαδικασία κατά AV
      (Υπόθεση C-221/19)
      (2019/C 280/22)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Okręgowy w Gdańsku
      
         Ποινική διαδικασία ενώπιον του αιτούντος δικαστηρίου κατά
      
      AV
      
         Προδικαστικά ερωτήματα
      
      
                  1)
               
               
                  Πρέπει το άρθρο 3, παράγραφος 3, της απόφασης-πλαισίου 2008/675/ΔΕΥ του Συμβουλίου, της 24ης Ιουλίου 2008, για τη συνεκτίμηση των καταδικαστικών αποφάσεων μεταξύ των κρατών μελών της Ευρωπαϊκής Ένωσης επ’ ευκαιρία νέας ποινικής διαδικασίας (1), το οποίο ορίζει ότι η συνεκτίμηση των πρότερων καταδικαστικών αποφάσεων οι οποίες εκδόθηκαν σε άλλα κράτη μέλη, όπως προβλέπεται στην παράγραφο 1, δεν συνεπάγεται παρέμβαση στις πρότερες καταδικαστικές αποφάσεις, ανάκληση ή αναθεώρηση αυτών των αποφάσεων ή οποιασδήποτε απόφασης σχετικής με την εκτέλεσή τους από το κράτος μέλος στο οποίο διεξάγεται η νέα διαδικασία, να ερμηνευθεί υπό την έννοια ότι ως παρέμβαση κατά τη συγκεκριμένη διάταξη εκλαμβάνεται όχι μόνο το γεγονός ότι απόφαση που επιβάλλει συνολική ποινή προσμετρά ποινή που επιβλήθηκε με απόφαση εκδοθείσα σε κράτος μέλος της Ευρωπαϊκής Ένωσης, αλλά και το γεγονός ότι η εν λόγω απόφαση προσμετρά ποινή η εκτέλεση της οποίας ανελήφθη από άλλο κράτος μέλος της Ευρωπαϊκής Ένωσης, ώστε να εκτελεστεί μαζί με απόφαση εκδοθείσα στο κράτος αυτό, στο πλαίσιο απόφασης που επιβάλλει συνολική ποινή;
               
            
                  2)
               
               
                  Είναι δυνατή — υπό το πρίσμα των διατάξεων της απόφασης-πλαισίου 2008/909/ΔΕΥ του Συμβουλίου, της 27ης Νοεμβρίου 2008, σχετικά με την εφαρμογή της αρχής της αμοιβαίας αναγνώρισης σε ποινικές αποφάσεις οι οποίες επιβάλλουν ποινές στερητικές της ελευθερίας ή μέτρα στερητικά της ελευθερίας, για το σκοπό της εκτέλεσής τους στην Ευρωπαϊκή Ένωση (2), οι οποίες αφορούν τις διέπουσες τη διαδικασία της ανάληψης της εκτέλεσης αρχές που διαλαμβάνονται στο άρθρο 8 παράγραφοι 2 έως 4, στο άρθρο 19, παράγραφοι 1 και 2, σύμφωνα με το οποίο αμνηστία και χάρη δύναται να χορηγεί το κράτος έκδοσης καθώς και το κράτος εκτέλεσης (παράγραφος 1) και μόνο το κράτος έκδοσης μπορεί να αποφασίζει επί αιτήσεως για αναθεώρηση της καταδικαστικής απόφασης που επέβαλε την ποινή η οποία εκτελείται δυνάμει της παρούσας απόφασης-πλαίσιο (παράγραφος 2), και στο άρθρο 17, παράγραφος 1, πρώτη πρόταση, κατά το οποίο η εκτέλεση ποινής διέπεται από το δίκαιο του κράτους εκτέλεσης –η έκδοση απόφασης επιβάλλουσας συνολική ποινή, η οποία να προσμετρά ποινές που επιβλήθηκαν με απόφαση εκδοθείσα σε κράτος μέλος της Ευρωπαϊκής Ένωσης, η εκτέλεση της οποίας ανελήφθη από άλλο κράτος μέλος της Ευρωπαϊκής Ένωσης, ώστε να εκτελεστεί μαζί με απόφαση εκδοθείσα στο κράτος αυτό, στο πλαίσιο απόφασης που επιβάλλει συνολική ποινή;
               
            
         (1)  ΕΕ 2008, L 220, σ. 32.
      
         (2)  ΕΕ 2008, L 327, σ. 27.